Anneli Tõevere - Vikipeedia, vaba entsüklopeedia

# Anneli Tõevere

### Allikas: Vikipeedia

Anneli Tõevere on eesti laulja ning laulusõnade kirjutaja.

Ta on õppinud G. Otsa nim. muusikakoolis. Laiemale avalikkusele sai ta tuntuks 1994. aastal koolikaaslastest kokku pandud trio Duubel+ (Tõevere, Evelin Samuel ja Tõnis Kiis) liikmena. Helilooja Heini Vaikmaa kirjutatud lood "Sel tänaval" ja "On läinud aastad" kogusid edetabelites mõningast populaarsust.

1995. aastal laulis Tõevere Psyche osa Heini Vaikmaa rokkooperis "Hing ja iha". Eesti Raadio avaldas salvestusest plaadi.

1997. aastal lõid rootsi stilistid vahepeal varjusurmas olnud ja duoks kahanenud Duubel+ (Tõevere ja Kiis) uue lavaimago, kuid projekti ei saatnud edu. Sellest perioodist kõlasid raadioeetris enim singlilood "Numbri valin" ja "Sind ei püüa".

Pärast Duubel+ lagunemist 1998. aastal jätkas Tõevere mõnda aega popmuusika salvestamist lavanime Thadee all koostöös helilooja ja produtsendi Ivar Männikuga. Projekt seiskus pärast edutuid singeid "Keegi teab", "Kõik on hea", "Jagatud südamed", "Veatu".

Anneli Tõevere osales 1999. aasta Eurovisiooni lauluvõistlusel Iisraelis, olles taustalaulja kunagisele bändikaaslasele Evelin Samuelile. Aastatel 2001 ja 2002 oli Anneli Tõevere taustalauljana tegev Eesti eurolaulu eelvoorus.

Tõevere on võrdlemisi hinnatud tekstiautor. Talt on laulusõnu tellinud näiteks Koit Toome oma sooloplaadi tarvis. Sageli kirjutas Tõevere tekstid ka omaenda lugudele.

Pärast sajandivahetust asus Tõevere tööle ETV turundusosakonda, kust ta lahkus 2006. aastal Hansapanka. Muusikast ja lavategevusest on ta oma sõnul lõplikult taandunud.

Välja otsitud andmebaasist "http://et.wikipedia.org../../../a/n/n/Anneli_T%C3%B5evere_8116.html"

Kategooriad: Eesti lauljad

##### Views

- Artikkel
- Arutelu
- Viimane redaktsioon

##### Otsi